**Dyddiad cyhoeddi:** 18 Medi 2023

**Cais Rhyddid Gwybodaeth** 174/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Yn unol â Rhyddid Gwybodaeth, allwch chi ddweud wrtha i pryd fydd y gwasanaeth Lerpwl i Gaer drwy Halton Curve yn dychwelyd i bob awr? Hefyd, pryd fydd y trenau uniongyrchol o Lerpwl i Amwythig/Llandudno a Chaerdydd yn dechrau?**

**YMATEB**

Gall TrC gadarnhau bod y gwasanaeth bob awr rhwng Caer a Lerpwl, y rhoddwyd y gorau iddo yn ystod Covid-19, yn bwriadu cael ei adfer o fis Rhagfyr 2023 ymlaen.

Ar hyn o bryd mae TrC yn adolygu’r holl welliannau amserlenni eraill i sicrhau cynaliadwyedd hirdymor y rhwydwaith, a gwneud yn siŵr bod ein buddsoddiad yn cael yr effaith fwyaf bosibl ar ein targedau er mwyn galluogi mwy o bobl i deithio’n gynaliadwy ledled Cymru a’r Gororau. Rydyn ni’n gweithio’n galed gyda’n partneriaid yn Network Rail i gyflawni’r gwelliannau seilwaith sydd eu hangen i alluogi gwelliannau yn y gwasanaeth yn y dyfodol ac i barhau i gyflwyno ein fflyd newydd sbon o drenau. Mae’r gwasanaethau uniongyrchol o Lerpwl i Landudno ac Amwythig/Caerdydd yn gofyn am y ddau alluogwr hyn ac felly maen nhw’n dal i gael eu hadolygu nes bydd modd cadarnhau dyddiadau ar gyfer eu cyflwyno.

Gweler y datganiad diweddaraf i’r wasg sy’n rhoi sylw i’r adolygiad o ddatblygu amserlenni yn y dyfodol:

[Diweddariad ar yr amserlen a’r gwasanaeth ym mis Rhagfyr 2023 (trc.cymru)](https://eur03.safelinks.protection.outlook.com/?url=https://news.tfw.wales/blog/december-2023-timetable-and-service-update&data=05|01|Freedomofinformation@tfw.wales|e7a07ab6a7524271fbed08dbb5cb28d0|87dcd024301948269956ba76b2a04ff4|0|0|638303656410676875|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=aziySksCbDSyqyqBtoksOC/9I30vUeNdtbYTQw/F4nQ=&reserved=0) (Saesneg yn unig)

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".